Lemmini

Lemmini (sopulit) on pienikokoisten jyrsijöiden sukuryhmä eli tribus, jonka jäseniä esiintyy pääasiassa pohjoisilla alueilla. Ne kuuluvat osana varsinaisten myyrien alaheimoon (Arvicolinae).

Lemmini-tribus käsittää kolme sopulisukua:
Lemmus - sopulit
Myopus - metsäsopulit
Synaptomys - suosopulit

Suomessa tavataan kahta sopulilajia, tunturisopulia (Lemmus lemmus) ja metsäsopulia (Myopus schisticolor). Muita sopulilajeja ovat esimerkiksi amurinsopuli (Lemmus amurensis), siperiansopuli eli ruskosopuli (Lemmus sibiricus) ja kanadansopuli (Lemmus trimucronatus). 

Lemmini-sukuryhmä edustaa myyrien alaheimossa selvästi rajattua, monofyleettistä evoluutiohaaraa,Buzan, E. et al. (2008) Mitochondrial phylogeny of Arvicolinae using comprehensive taxonomic sampling yields new insights
Biological Journal of the Linnean Society 94, 825–835Robovský, J. et al. (2008) Phylogeny of Arvicolinae (Mammalia, Cricetidae): utility of morphological and molecular data sets in a recently radiating clade. Zoologica Scripta 37, 572-590.Abramson N. et al. (2021) A mitochondrial genome phylogeny of voles and lemmings (Rodentia: Arvicolinae): evolutionary and taxonomic implications BioRxiv (23.2.2021), mutta se ei kuitenkaan sisällä kaikkia sopuleiksi kutsuttuja sukuja ja lajeja. Lemmini-sukuryhmään kuulumattomia sopulisukuja ovat kaulussopulit (Dicrostonyx) sekä arosopulit (Lagurus) ja kelta-arosopulit (Eolagurus), jotka luetaan muihin tribuksiin.

Sopulit, erityisesti tunturisopuli, ovat tunnettuja massavaelluksistaan, joita esiintyy populaation koon saavuttaessa kriittisen kynnyksen. Sopulilaumojen heittäytyminen alas mereen jyrkänteiltä on kuitenkin vain myytti , jonka eräs kuvausryhmä loi saadakseen dokumenttielokuvaansa sopuleista lisää draamaa. Vaeltaessaan sopulit liikkuvat ravintoa etsien jokien varsilla ja muiden vesistöjen lähettyvillä. Sopulit osaavat myös uida.

 Lähteet 

Luokka:Myyrät
Luokka:Seulonnan keskeiset artikkelit